### Beslutning

Kirsten Nørgaard, Preben Schmidt, Yannick Klausen, Kasper Iversen, Ove Rasmussen og Johan Bech kunne tiltræde indstillingen i overensstemmelse med Magistratens anbefaling.

Albert Clausen var forhindret i at deltage i udvalgets behandling af sagen.

Endelig vedtagelse af forslag til Lokalplan nr. 997, Ceres-området ved [adresse] i [adresse], forslag til Tillæg nr. 48 til Kommuneplan 2013 og forslag til miljørapport.

### Resumé

Odette Kristensen har på vegne af ejeren Royal Unibrew A/S anmodet om lokalplanlægning for delområde I i Lokalplan nr. 892 for Ceres-området.

 Lokalplanområdet ligger i den østlige del af Ceres-området ud til [adresse]. Området er benævnt delområde I i lokalplan nr. 892 for Ceres-området. Den ny bebyggelse er sammenhængende, men opdelt i byggefelter, sådan at der mod [adresse] må bygges i op til 6 og 8 etager, mens der mod parken må bygges i op til 9 etager.

 I tillægget til kommuneplanen udlægges et nyt rammeområde 030315BL med samme afgrænsning som for Lokalplan nr. 997. I rammeområdet indgår der mulighed for at bygge i op til 9 etager.

 På baggrund af screening af forslag til lokalplan og kommuneplantillæg – og fordi der er tale om højhusbebyggelse – er der truffet afgørelse om, at planerne er omfattet af krav om miljøvurdering.

 Forslag til lokalplan, forslag til kommuneplantillæg og forslag til miljørapport har været fremlagt offentligt i perioden fra 17. april til 12. juni 2015. Der er modtaget 1 ndsigelse/bemærkning. Der spørges heri, hvilken form for restaurant lokalplanforslaget giver mulighed for. Desuden oplyses, at beboerrepræsentationen har sendt en klage til kommunen over støjgener fra et nyåbnet diskotek på adressen Ceres Allé 1.

### Indstilling

At 1) forslag til Lokalplan nr. 997, Ceres-området ved [adresse] i [adresse] Midtby vedtages med de redaktionelle ændringer, der fremgår af indstillingens afsnit 5.4,

 At 2) forslag til Tillæg nr. 48 til Kommuneplan 2013 vedtages endeligt,

 At 3) forslag til miljørapport vedtages endeligt, og

 At 4) den modtagne indsigelse/bemærkning besvares, som det fremgår af indstillingens afsnit 5.3.

### Sagens forløb

06-08-2015 Borgmesterens Afdeling
Fremsendes til Magistraten. Borgmesterens Afdeling har ingen bemærkninger til indstillingen.
 10-08-2015 Magistraten
Fremsendes til [adresse] med bemærkning, at Magistraten i mødet den 10. august 2015 anbefaler, at byrådet tiltræder Magistratsafdelingen for Teknik og Miljøs indstilling af 3. august 2015.
 26-08-2015 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 26. august 2015
 31-08-2015 Teknisk Udvalg
Kirsten Nørgaard, Preben Schmidt, Yannick Klausen, Kasper Iversen, Ove Rasmussen og Johan Bech kunne tiltræde indstillingen i overensstemmelse med Magistratens anbefaling.

Albert Clausen var forhindret i at deltage i udvalgets behandling af sagen.
 09-09-2015 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 9. september 2015 har vedtaget Magistratens foranstående indstilling af 10. august 2015